Diari Oficial de la Generalitat Valenciana


Sumari del DOGV 8220, del 25-01-2018 (2018/695)

RESOLUCIÓ de 23 de gener de 2018, de la directora general de Relacions amb la Unió Europea i l'Estat, per la qual es publica l'Acord de la Comissió Bilateral de Cooperació Administració General de l'Estat-Generalitat en relació amb la Llei 8/2017, de 7 abril, de la Generalitat, integral del reconeixement del dret a la identitat i a l'expressió de gènere a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8220

Data del DOGV
:   25-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/695


Data del document
:   23-01-2018

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * drets de les minories
    * drets socials
    * igualtat de tracte
    * protecció de la infància
    * legislació
    * protecció de les minories

RESOLUCIÓ de 23 de gener de 2018, de la directora general de Relacions amb la Unió Europea i l'Estat, per la qual es publica l'Acord de la Comissió Bilateral de Cooperació Administració General de l'Estat-Generalitat en relació amb la Llei 8/2017, de 7 abril, de la Generalitat, integral del reconeixement del dret a la identitat i a l'expressió de gènere a la Comunitat Valenciana. [2018/695]  
D'acord amb el que estableix l'article 33 de la Llei orgànica 2/1979, de 3 d'octubre, del Tribunal Constitucional, modificat per la Llei orgànica 1/2000, de 7 de gener, aquesta Direcció General disposa la publicació en el Diari Oficial de la Generalitat Valenciana de l'Acord, que es transcriu com a annex a la present resolució.  
  
València, 23 de gener de 2018.- La directora general de Relacions amb la Unió Europea i l'Estat, Daría Terrádez Salom.  
  
  
ANNEX  
Acord de la Comissió Bilateral de Cooperació Administració General   
de l'Estat-Generalitat en relació amb la Llei 8/2017, de 7 abril,   
de la Generalitat, integral del reconeixement del dret a la identitat   
i a l'expressió de genere en la Comunitat Valenciana  
  
La Comissió Bilateral de Cooperació Administració General de l'Estat-Generalitat ha adoptat, en la seua reunió del 15 de novembre de 2017, l'acord següent:  
1. De conformitat amb les negociacions prèvies mantingudes pel grup de treball constituït en compliment del que preveu l'acord de la Comissió Bilateral de Cooperació Administració General de l'Estat-Generalitat, per a l'estudi i proposta de solució de discrepàncies competencials manifestades en relació amb els articles 2.1 i 9 de la Llei 8/2017, de 7 abril, de la Generalitat, integral del reconeixement del dret a la identitat i a l'expressió de gènere a la Comunitat Valenciana, ambdós parts consideren resoltes les mateixes en els termes següents:  
  
a) En relació amb l'apartat primer de l'article 2.1 de la Llei 8/2017, de 7 abril, de la Generalitat, integral del reconeixement del dret a la identitat i a l'expressió de gènere a la Comunitat Valenciana, ambdós parts coincideixen a interpretar el precepte en el sentit que la Comunitat Valenciana garantirà l'accés a la cartera de serveis previstos en la Llei a totes les persones incloses en el seu àmbit d'aplicació i amb dret a la dita assistència sanitària, d'acord amb la seua identitat de gènere.  
  
b) En relació amb l'articule 9 de la Llei 8/2017, de 7 abril, de la Generalitat, integral del reconeixement del dret a la identitat i a l'expressió de gènere a la Comunitat Valenciana, ambdós parts coincidixen a interpretar el precepte en el sentit que el reconeixement com a persona transsexual s'entén als efectes de la pròpia llei i en l'àmbit competencial de la Comunitat Valenciana, sense que afecte la identitat jurídica de l'interessat fins que no es produïsca la rectificació de la inscripció registral regulada en la Llei 3/2007, de 15 de març, reguladora de la rectificació registral de la menció relativa al sexe de les persones.  
2. En raó a l'acord aconseguit, ambdós parts coincidixen a considerar resoltes les discrepàncies manifestades en relació als articles 2.1 i 9 de la Llei 8/2017, de 7 abril, de la Generalitat, integral del reconeixement del dret a la identitat i a l'expressió de gènere a la Comunitat Valenciana, i conclosa la controvèrsia plantejada.  
3. Comunicar aquest acord al Tribunal Constitucional als efectes previstos en l'article 33.2 de la Llei orgànica 2/1979, de 3 d'octubre, del Tribunal Constitucional, així com publicar aquest acord en el Butlletí Ocial de l'Estat i en el Diari Oficial de la Generalitat Valenciana.  
  
1 de desembre de 2017  
  
La vicepresidenta del Govern i ministra de la Presidència i per a les Administracions Territorials: Soraya Sáenz de Santamaría Antón.  
La vicepresidenta del Consell i consellera d'Igualtat i Politiques Inclusives: Mónica Oltra Jarque